|  |
| --- |
| Fuldmagt til at handle på ansøgers vegne og ansøgers samtykke til indhentelse og videregivelse af oplysningerJeg bemyndiger herved Koordinationsenheden for Børnebortførelser til at handle på mine vegne eller til at udpege en repræsentant til at handle på mine vegne og til at gøre alt rimeligt og nødvendigt i forbindelse med denne ansøgning.Ved min underskrift giver jeg samtidig Koordinationsenheden for Børnebortførelser samtykke til at indhente nødvendige oplysninger fra, samt videregive nødvendige oplysninger til, relevante danske og udenlandske myndigheder om min sag.Fuldmagten falder væk, når Koordinationsenheden for Børnebortførelser endeligt har afsluttet behandlingen af sagen. Jeg kan dog når som helst selv trække fuldmagten tilbage ved at give besked til den danske centralmyndighed. Jeg er gjort bekendt med det juridiske grundlag for behandlingen af oplysningerne, som fremgår neden for. |
| Ansøgers fulde navn (blokbogstaver): |  |
| Dato: |  |
| Underskrift: |  |

Når du retter henvendelse til Social- og Indenrigsministeriet afgiver du en række oplysninger, herunder personoplysninger, som Social- og Indenrigsministeriet bliver modtager af og vi skal efter EU’s databeskyttelsesforordning[[1]](#footnote-1) skal give dig en række oplysninger, når vi modtager oplysninger fra dig (artikel 13), og når vi modtager oplysninger om dig fra andre (artikel 14).

**Databeskyttelsesforordningen**

Sagsbehandlingen hos Koordinationsenheden for Børnebortførelser i Social- og Indenrigsministeriet er omfattet af databeskyttelsesforordningen (Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF) og databeskyttelsesloven (lov nr. 502 af 23. maj 2018). Databeskyttelsesforordningen og databeskyttelsesloven gælder både for børn og voksne. Forældremyndighedsindehaveren varetager normalt barnets rettigheder efter loven.

**Oplysningspligt**

Det følger af databeskyttelsesforordningen, at vi skal give dig følgende oplysninger:

1. Vi er den dataansvarlige – hvordan kontakter du os?
2. Kontaktoplysninger på databeskyttelsesrådgiveren
3. Formålene med og retsgrundlaget for behandlingen af dine personoplysninger
4. Kategorier af personoplysninger
5. Hvor dine personoplysninger stammer fra
6. Opbevaring af dine personoplysninger
7. Videregivelse af personoplysninger
8. Dine rettigheder
9. Klage til Datatilsynet
10. **Vi er den dataansvarlige – hvordan kontakter du os?**

Social- og Indenrigsministeriets departement er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger her:

Social- og Indenrigsministeriet
Holmens Kanal 22
1060 København H

CVR-nr.: 33962452

Telefon: +45 33 92 93 00

Mail: sm@sm.dk

1. **Kontaktoplysninger på databeskyttelsesrådgiveren**

Hvis du har spørgsmål til vores behandling af dine oplysninger, kan du kontakte vores databeskyttelsesrådgiver, Louise Ellemann Christensen, på følgende måder:

* E-mail: dpo@sm.dk
* Sikker forbindelse til modtagelse af signerede og krypterede mails: sikkermail@sm.dk (Emnelinje: Databeskyttelsesrådgiver)
* Telefon: 33 92 93 00
* Post: Social- og Indenrigsministeriet, Holmens Kanal 22, 1060 København K, att. ”databeskyttelsesrådgiver”.
1. **Formålene med og retsgrundlaget for behandlingen af dine personoplysninger**

Social- og Indenrigsministeriet er centralmyndighed efter Haagerkonventionen af 25. oktober 1980 om de civilretlige virkninger af internationale børnebortførelser og efter Haagerkonventionen af 19. oktober 1996 om kompetence, lovvalg, anerkendelse, fuldbyrdelse og samarbejde vedrørende forældreansvar og foranstaltninger til beskyttelse af børn. Som led i varetagelsen af centralmyndighedsopgaven modtager ministeriet bl.a. ansøgninger om tilbagegivelse efter Haagerkonventionen af 1980, som ministeriet videresender til den kompetente myndighed i Danmark. Vi behandler dine personoplysninger med det formål, at vi kan udføre den nødvendige sagsbehandling som led i varetagelsen af centralmyndighedens opgaver.

Behandlingen af dine personoplysninger omhandler almindeligvis almindelige personoplysninger som navn, adresse, kontaktoplysninger, og behandlingen af disse er er baseret på datebeskyttelsesforordningens artikel 6, stk. 1, litra a, c og e.

Hvis vi har modtaget følsomme personoplysninger om dig, er vores behandling baseret på databeskyttelsesforordningens artikel 9, stk. 2, litra a eller f. Følsomme personoplysninger er oplysninger om race eller etnisk oprindelse, politisk, religiøs eller filosofisk overbevisning, fagforeningsmæssigt tilhørsforhold, genetiske data, biometriske data med det formål entydigt at identificere en person, helbredsoplysninger, oplysninger om seksuelle forhold eller seksuel orientering.

Hvis vi har modtaget oplysninger om strafbare forhold, er vores behandling baseret på databeskyttelsesforordningens artikel 10 og databeskyttelseslovens § 8, stk. 1 og 2.

1. **Kategorier af personoplysninger**

Vi kan behandle følgende kategorier af personoplysninger om dig:

* Almindelige personoplysninger
* Personfølsomme oplysninger
* Oplysninger om strafbare forhold.
1. **Hvor dine personoplysninger stammer fra**

Oplysningerne kan stamme fra en dig, en anden borger eller en dansk eller udenlandsk myndighed.

1. **Opbevaring af dine personoplysninger**

Som offentlig myndighed har vi pligt til at journalisere ind- og udgående post efter offentlighedslovens regler.

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi er undergivet arkivlovens regler om bevaring af og kassation af statslige myndigheders arkivalier. Det betyder, at vi typisk opbevarer oplysningerne i maksimalt 15 år.

1. **Videregivelse af personoplysninger**

Vi videregiver kun dine personoplysninger, hvis det er nødvendigt for behandlingen af sagen. Det kan f.eks. være til andre danske eller udenlandske offentlige myndigheder, som kan bidrage til sagens oplysning eller løsning.

1. **Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os.

*Ret til at se oplysninger (indsigtsret)*

Du har som udgangspunkt ret til at få indsigt i de oplysninger, som vi behandler om dig, samt en række yderligere oplysninger.

*Ret til berigtigelse (rettelse)*

Du har ret til at få urigtige oplysninger om dig selv berigtiget.

*Ret til begrænsning af behandling*

Du har i særlige tilfælde ret til at få behandlingen af dine personoplysninger begrænset.

*Ret til indsigelse*

Du har i visse tilfælde ret til at gøre indsigelse mod vores eller lovlige behandling af dine personoplysninger.

*Ret til at transmittere oplysninger (dataportabilitet)*Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

1. **Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk) eller tlf. 33193200.

1. Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF. Af artikel 14, stk. 1, fremgår det, at den dataansvarlige skal give den registrerede en række oplysninger, når personoplysninger ikke indsamles hos den registrerede. [↑](#footnote-ref-1)